Ferðin er hugsuð sem afslöppun og ævintýri í senn ! 3. apríl 2020 : Flogið til Marrakech og gist í eina nótt . Í Marrakech ber hæst iðandi mannlífið á Snákatorginu , markaðurinn , leðurvinnslan , bænaturninn sem er eins og la Giraldaturninn í dómkirkjunni í Sevilla , veitingahús , hammam og verslanir . 4. apríl 2020 : Farið frá Marrakech til Ouarzazate , borgarinnar sem þekkt er sem hliðið að Sahara-eyðimörkinni . Gist í eina nótt . 5. apríl 2020 : Frá Ouarzazate er haldið út í eyðimörkina , Merzouga , en á leiðinni förum við í gegnum Tinghir sem er við rætur Atlasfjalla . Í eyðimörkinni gistum við í tjöldum , förum á úlfaldabak og á fjórhjól . Um ræðir upplifun fyrir lífstíð ! 6. apríl 2020 : Haldið til Skoura í gegnum Gorges , stórfenglegt fjallagil . Skoura er einstök vin í eyðimörkinni , umvafin pálmatrjám . 7. apríl 2020 : Nú höldum við frá Skoura til bæjarins Essaouira . Í Essouira verður skipulögð dagskrá í bland við slökun . Stundum eldum við heima saman í hóp eða finnum spennandi veitingastaði sem Hálfdán er sérfræðingur í að finna . Þá skipuleggjum við okkur dag frá degi þannig að allir fái að njóta sín . 11. apríl 2020 : Farið frá Essaouira aftur til Marrakech þar sem við gistum síðustu nóttina . 12. apríl 2020 : Flogið heim frá Marrakech . Dvalið verður á Ríadi á öllum stöðum , nema í eyðimörkinni þar sem gist verður í tjöldum , en Ríad er hefbundið marokkóskt hús með mörgum svefnherbergjum sem hefur verið breytt í hótel . Innifalið : íslensk fararstjórn transport innan Marokkó í rútu með loftkælingu eyðimerkuferðin , kamelbak og fjórhjól jóga og gönguferðir þjórfé fyrir töskubera á ríödum Ekki innifalið : flug – en við aðstoðum þig við að finna besta flugið þjórfé fyrir bílstjóra og erlenda leiðsögumenn ( ef við á )